***10. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2021. december 1. napjára összehívott***

***soros, nyílt ülésére***

***Előterjesztés címe és tárgya:*** *Bodmér Község Önkormányzata 2022. évi belső ellenőrzési tervének elfogadásáról*

***Tárgykört rendező jogszabály:***

*- az államháztartásról szóló 2011. évi CXCV. törvény*

*- Magyarország helyi önkormányzatairól szóló 2011. évi CLXXXIX. törvény*

*- a költségvetési szervek belső kontrollrendszeréről és belső ellenőrzéséről szóló*

*370/2011. (XII. 31.) Korm. rendelet*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Magyarország helyi önkormányzatairól2011. évi CLXXXIX. törvény 119. §-a szabályozza a belső kontrollrendszer működtetését. Ezen előírás alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását. A jegyző köteles gondoskodni továbbá – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belsőellenőrzési standardok figyelembevételével.*

*A belső ellenőrzés jogszabályban meghatározott célja, hogy elősegítse a közpénzekkel történő hatékony, eredményes és szabályszerű gazdálkodást. Az önkormányzatnak, mint gazdálkodó szervnek kötelessége (és egyben érdeke is) ellenőrzési rendszerét kialakítani, működését megszervezni és megállapításait folyamatosan hasznosítani.*

*A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) bekezdése úgy rendelkezik, hogy a belső ellenőrzési vezető a tárgyévre vonatkozó éves ellenőrzési tervét megküldi a jegyző részére a tárgyévet megelőző év november 30-ig.*

*Fenti jogszabály (4) bekezdése szerint az önkormányzatok éves ellenőrzési tervét a képviselő-testületnek kell jóváhagynia, a tárgyévet megelőző év december 31. napjáig.*

*A Felcsúti Közös Önkormányzati Hivatalhoz tartozó önkormányzatok esetében a belső ellenőrzési feladat ellátását külső cég végzi megbízási szerződés alapján. A belső ellenőrzési vezetővel előzetesen egyeztettük a 2022. évre tervezett ellenőrzési feladatokat, melyet előterjesztésemhez mellékeltem.*

*Kérem a Tisztelt Képviselő-testületet, hogy az előterjesztésben foglaltakat szíveskedjen megtárgyalni, és a 2022. évi belső ellenőrzésre tett javaslatot elfogadni szíveskedjék.*

*Bodmér, 2021. november 25.*

***Katona László***

***polgármester***

***Határozati javaslat:***

***Bodmér Község Önkormányzata Képviselő- testületének***

***/2021. (XII. 1.) határozata***

***Bodmér Község Önkormányzata 2022. évi belső ellenőrzési tervének elfogadásáról***

*Bodmér Község Önkormányzata Képviselő-testülete, úgy határoz, hogy*

*1. Elfogadja a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján a határozat mellékletét képező, 2022. évre vonatkozó belső ellenőrzési tervet.*

*2. Felhatalmazást kap a jegyző, hogy polgári jogi szerződés alapján külső szolgáltatóval lássa el a belső ellenőrzést.*

***Határidő:*** *2021. december 31.*

***Felelős:*** *Jegyző*